Diari Oficial de la Generalitat Valenciana


Sumari del DOGV 8405, del 18-10-2018 (2018/9223)

Notificació de la sentència dictada en el procediment de modificació de mesures contenciós número 46/2018.
----------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9223


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures contenciós número 46/2018. [2018/9223]  
Procediment: família. Modificació mesures amb relació fills extramatrimonials supòsit contenciós número 46/2018.  
Part demandant: Patricia del Carmen Navarrete Cantillo.  
Part demandada: Luis Alfonso Salas Marzhall.  
En el judici referenciat s'ha dictat la resolució el text literal de la qual és el següent:  
  
«Dispositiva  
Estime en part la demanda presentada i modifique les mesures acordades en la sentència dictada el 18 de maig de 2015, en el procediment de mesures amb relació fills extramatrimonials número 238/2015, únicament en els següents extrems:  
 S'atribueix a la mare l'exercici exclusiu de la pàtria potestat, sobre el fill menor I.F.C.W.V.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar totes les decisions rellevants que afecten el menor, especialment, en l'àmbit educatiu, sanitari, religiós i social.  
Per això, podrà decidir per ella sola, sense consentiment patern, l'elecció o canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i en general qualsevol tràmit administratiu que d'ordinari requeriria autorització de tots dos progenitors.  
 Se suspén el règim de visites a favor del pare.  
No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que és susceptible de recurs d'apel·lació. El recurs haurà d'interposar-se per escrit en el termini de 20 dies hàbils, comptats des de l'endemà de la notificació. Cal la prèvia consignació de 50 euros, en el compte de consignacions i dipòsits d'aquest jutjat, sense el requisit dels quals no s'admetrà a tràmit el recurs (disposició addicional 15a de la LOPJ modificada per la Llei orgànica 1/2009 de 03.11.2009).  
  
Una vegada siga ferma aquesta resolució, remeteu-ne testimoniatge al Registre Civil, on consta inscrit el naixement del menor per a inscriure l'exercici exclusiu de la pàtria potestat atribuït a la mare.  
Així, aquesta és la meua sentència, que pronuncie, mane i firme.»  
  
Publicació: atesa l'anterior sentència, es va publicar en la manera prevista en l'article 212 de la Llei d'enjudiciament civil. En done fe.  
  
Atés el desconeixement de l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat València per a portar a efecte la diligència de notificació.  
  
Elx, 4 d'octubre de 2018.- El lletrat de l'Administració de justícia: Jesús Larrosa Abellán.